Document ID: 31994R3247

KOMISSION ASETUS (EY) N:o 3247/94,
annettu 21 päivänä joulukuuta 1994,
neuvoston asetuksen (ETY) N:o 805/68 soveltamista koskevista yksityiskohtaisista säännöistä naudanliha-alan yleisten ja erityisten interventiotoimenpiteiden osalta annetun asetuksen (ETY) N:o 2456/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Itävallan, Norjan, Ruotsin ja Suomen liittymisasiakirjan ja erityisesti sen 150 artiklan 3 kohdan ja 169 artiklan 2 kohdan,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1884/94(2), ja erityisesti sen 6 artiklan 7 kohdan,
sekä katsoo, että
komission asetuksessa (ETY) N:o 2456/93(3), sellaisena kuin se on viimeksi muutettuna asetuksella (EY) N:o 1738/94(4), annettiin yksityiskohtaiset säännöt asetuksen (ETY) N:o 805/68 soveltamisesta naudanliha-alan yleisten ja erityisten interventiotoimenpiteiden osalta; Itävallan, Ruotsin ja Suomen liittymisen johdosta olisi mukautettava interventiokelpoisia tuotteita ja interventioelimien osoitteita koskevia liitteitä III ja VIII,
Ruotsin ja Suomen osalta olisi säädettävä A laatuluokan tuotteiden, jotka kuuluvat alaluokkiin 02 ja 03, asteittaisesta poistamisesta viiden vuoden jakson aikana, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2456/93 seuraavasti.
1 Lisätään 4 artiklan 1 kohtaan alakohta seuraavasti:
"Ruotsin ja Suomen osalta nämä laadut on poistettava asteittain alenevasti viiden kalenterivuoden kuluessa liitteessä IV a olevan taulukon mukaisesti."
2 Korvataan liite III tämän asetuksen liitteenä I.
3 Lisätään liitteen IV jälkeen tämän asetuksen liitteenä II oleva liite IV a.
4 Korvataan liite VIII tämän asetuksen liitteellä III.
2 artikla
Tämä asetus tulee voimaan liittymispäivänä, jollei Itävallan, Norjan, Ruotsin ja Suomen liittymissopimuksen voimaantulosta muuta johdu.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
17